යුද්ධයක් නොමැති රටක හමුදාව පවත්වාගෙන යාමේදී ප්‍රතිසංවිධාන කිරීමක් සිදු වුව ද දුර්වල වීමක් සිදුව නොමැති බව ද ජනාධිපති මෛත්‍රීපාල සිරිසේන පෙන්වා දුන්නා.  30 වසරක යුද්ධය සහ එහි පසුබිම සම්බන්ධයෙන් ග්‍රන්ථයක් සම්පාදනය කිරීමට උපදෙස් ලබාදී ඇති බවයි ඔහු වැඩිදුරටත් සඳහන් කළේ.තෙල් මිල සූත්‍රය සම්බන්ධයෙන් ද අදහස් පළ කළ ජනාධිපති මෛත්‍රීපාල සිරිසේන මෙහිදී ප්‍රකාශ කළේ එහි ගැටලූ පවතින බැවින් මිල සූත්‍රය තවදුරටත් පවත්වාගෙන යන්නේ ද සංශෝධනය කරන්නේ ද යන්න පිලිබඳව ඉදිරියේදී තීරණයක් ගැනීමට අපේක්ෂා කරන බවයි.එමෙන්ම, සිංගප්පූරු වෙළඳ ගිවිසුම සම්බන්ධයෙන් තමන් පත් කළ කමිටුවේ නිර්දේශ ලැබීමෙන් පසු ඉදිරි ක්‍රියාමාර්ග ගන්නා බව ද ප්‍රකාශ කළ ජනාධිපති මෛත්‍රීපාල සිරිසේන කියා සිටියේ එම කමිටුවට අදහස් ඉදිරිපත් කිරීමට  ඕනෑම අයෙකුට අවස්ථාව පවතින බවයි.